The Parallax View
The Parallax View (), u Jugoslaviji prikazan pod naslovom Ubice i svedoci, je američki triler film snimljen 1974. godine u režiji Alana J. Pakule, koji se smatra jednim od najpoznatijih ostvarenja tzv. žanra filmova političke paranoje.

Predstavlja adaptaciju romana Lorena Singera, koji je, pak, velikim dijelom bio inspiriran tada aktualnim kontroverzama i teorijama zavjere vezane uz nedavne atentate na Johna Kennedyja, Martina Luthera Kinga i Roberta F. Kennedyja. Protagonist, koga tumači Warren Beatty, je novinar koji nakon iznenadne smrti kolegice (čiji lik tumači Paula Prentiss), koja je nekoliko godina prije svjedokom atentata na popularnog političara, odlučuje istražiti cijeli slučaj. Radnja prikazuje kako se pri tome suočava sa nizom poteškoća, odnosno pokušajima vlastite likvidacije, te se na kraju, iskoristivši to da ga se smatra mrtvim, pod lažnim identitetom ubaci u redove tajanstvene korporacije za koju se ispostavi da obučava atentatore.

The Parallax View se često navodi kao drugi film iz Pakuline tzv. "trilogije paranoje" koju također čine Klute i Svi predsjednikovi ljudi. Nastao je u jeku afere Watergate, kada je američka javnost gotovo u potpunosti izgubila povjerenje u svoju vladu, odnosno postala uvjerena da je politički sistem postao najobičnija fasada za korumpiranu i potpuno beskrupuloznu elitu u sjenu. Film je, međutim, prošao relativno loše i kod kritike i kod publike, a što se česti tumači njegovim izuzetno mračnim tonom.

Uloge

Warren Beatty ... Joseph Frady
Paula Prentiss ... Lee Carter
Hume Cronyn ... Bill Rintels
William Daniels ... Austin Tucker
Walter McGinn ... Jack Younger
Kelly Thorsden ... Šerif L.D. Wicker
Chuck Waters ... Thomas Richard Linder
Earl Hindman ... Deputy Red
William Joyce ... Senator Charles Carroll
Bettie Johnson ... Mrs Kit Carroll
Bill McKinney ... Parallaxov ubica
Jo Ann Harris ... Chrissy – Fradyjeva djevojka
Ted Gehring ... Schecter – hotelski recepcionar
Doria Cook-Nelson ... Gale iz Salmontaila
Jim Davis ... Senator George Hammond
Kenneth Mars ... Bivši agent FBI Will Turner
William Jordan ... Tuckerov pomoćnik
Edward Winter ... Senator Jameson
Anthony Zerbe ... Prof. Nelson Schwartzkopf (nenaveden na špici)
Richard Bull ... Parallaxov gorila

Izvori

Vanjske veze
 
 
 
 DVD Savant review of the montage

Američki filmovi
Trileri
Politički filmovi